TERMENI DE REFERINȚĂ

Psiholog(ă) pentru sprijin psihosocial individual

Proiect: „Acces echitabil la locuri de muncă și la surse de venit pentru femeile din grupuri vulnerabile”

1. Informații generale
	Element
	Informație

	Organizația contractantă
	Asociația Obștească „CASMED”, IDNO 1010620009171, mun. Bălți

	Tipul contractului
	Contract de prestări servicii

	Perioada estimată
	Decembrie 2026 – noiembrie 2027, conform calendarului proiectului

	Locul prestării
	Mun. Bălți și localități din aria proiectului; ședințele se pot desfășura și online

	Volumul estimat
	170 de ore de servicii

	Unitatea de ofertare și plată
	Tarif orar; plata se efectuează pentru orele prestate 

	Depunerea ofertelor
	Până la 15 noiembrie 2026, la office@casmed.md 



2. Contextul proiectului
Asociația Obștească „CASMED” implementează proiectul „Acces echitabil la locuri de muncă și la surse de venit pentru femeile din grupuri vulnerabile”, cu sprijinul UN Women și finanțarea Agenției Austriece pentru Dezvoltare (ADA). Proiectul se desfășoară în municipiul Bălți și în raioanele Fălești, Glodeni, Rîșcani, Florești și Sîngerei.
Proiectul urmărește să sprijine 170 de femei cu vârste cuprinse între 18 și 54 de ani, inclusiv tinere care nu lucrează și nu urmează studii sau cursuri de formare profesională, precum și femei cu responsabilități de îngrijire. Participantele vor beneficia, în funcție de necesități, de instruire, orientare profesională și sprijin pentru accesarea oportunităților de angajare sau de obținere a veniturilor din activități independente.
Fiecărei participante i se va oferi posibilitatea unei ședințe individuale de sprijin psihosocial. Participarea este voluntară.

3. Scopul contractării
Prestarea de ședințe individuale de sprijin psihosocial pentru consolidarea încrederii în sine, gestionarea dificultăților asociate căutării unui loc de muncă și mobilizarea resurselor personale pentru integrarea profesională.

4.  Ce va face psihologul/psihologa
· Va programa ședințele împreună cu echipa CASMED și va informa participantele despre scopul ședinței, caracterul voluntar și confidențialitatea serviciului.
· Va desfășura ședințe individuale, în prezență sau online, de regulă 45–60 de minute, în funcție de nevoile participantei.
· Va aborda teme precum motivația, încrederea în sine, gestionarea stresului, adaptarea la schimbare și echilibrul dintre responsabilitățile familiale și muncă.
· Va îndruma în siguranță, cu acordul participantei și potrivit procedurilor aplicabile, către servicii specializate situațiile care depășesc sprijinul psihosocial oferit de proiect.
· Va ține un registru electronic al ședințelor, folosind doar codul unic al participantei, data, durata efectivă, formatul ședinței și statutul acesteia; nu va include diagnostice sau conținutul discuțiilor.
· Va prezenta lunar situația orelor efectiv prestate și un centralizator codificat al ședințelor, pentru verificare și recepție.
· Pregătirea ședințelor, evidența administrativă și raportarea succintă sunt obligații incluse în tariful orar ofertat; acestea nu reduc cele 170 de ore disponibile pentru contactul direct cu participantele.

 
5. Livrabile și volumul contractat
	Serviciu / livrabil
	Mod de verificare
	Volum maxim

	Ședințe individuale de sprijin psihosocial
	Registru codificat: codul participantei, data, durata în minute, formatul și statutul ședinței
	170 ore

	Centralizator lunar al ședințelor și al orelor
	Fișier electronic actualizat, transmis CASMED
	Inclus în tarif

	Informare privind necesitățile recurente și recomandări generale, la solicitarea CASMED
	Scurtă sinteză agregată, fără date personale sensibile
	Inclus în tarif


Cele 170 de ore reprezintă plafonul pentru ședințele efectiv desfășurate, nu un număr de ore garantat pentru plată. Plata depinde de participarea voluntară și de durata reală a ședințelor. 

6. Recepția serviciilor și calculul plății
Serviciile se prestează în baza CPS. Lunar, psihologul/psihologa transmite registrul codificat și evidența orelor lucrate, cu durata efectivă a fiecărei ședințe. CASMED verifică documentele și serviciile prestate.
După acceptarea serviciilor, părțile semnează actul de îndeplinire a lucrărilor (serviciilor prestate), care indică perioada, numărul de ore acceptate, tariful orar și suma de plată. Plata lunară se calculează ca numărul de ore efectiv prestate și acceptate × tarif orar contractat, în limita a 170 de ore.
Ședințele anulate sau la care participanta nu s-a prezentat nu sunt remunerate. CASMED nu solicită acces la notele clinice sau la conținutul discuțiilor individuale.

7. Oferta financiară și regimul fiscal
Ofertantul va indica în Anexa 1 tariful pentru o oră de servicii și valoarea totală estimată pentru 170 de ore. Tariful reprezintă costul integral pentru CASMED, inclusiv taxele și contribuțiile aplicabile pentru forma de contractare.
Prestarea serviciilor în baza patentei de întreprinzător nu este acceptată.

8. Cerințe minime de calificare
· Studii superioare în psihologie.
· Cel puțin 3 ani de experiență profesională în consiliere psihologică sau în sprijin psihosocial individual pentru adulți.
· Experiență în lucrul cu persoane aflate în situații de vulnerabilitate și cunoașterea principiilor de confidențialitate și de referire sigură.
· Capacitatea de a oferi servicii în limbile română și rusă și disponibilitatea pentru ședințe cu prezență fizică sau online.
Constituie un avantaj experiența în programe de ocupare, de incluziune socio-economică sau în echipe multidisciplinare.

9. Evaluarea ofertelor
Se evaluează ofertele complete care îndeplinesc cerințele minime. Evaluarea tehnică reprezintă 50 de puncte, iar evaluarea financiară – 50 de puncte. Pentru a trece la evaluarea financiară, oferta trebuie să obțină minimum 35 din 50 de puncte la evaluarea tehnică.
	Criteriu tehnic
	Punctaj maxim
	Dovada

	Experiență în consiliere psihologică și sprijin psihosocial individual pentru adulți
	20
	CV: perioade și responsabilități

	Experiență de lucru cu femei și alte persoane vulnerabile, inclusiv referire sigură către servicii specializate
	30
	CV și descriere scurtă a experienței relevante

	TOTAL TEHNIC
	50
	

	Evaluare financiară
	50
	Anexa 1

	TOTAL GENERAL
	100
	




10. Dosarul de participare și depunerea ofertelor
· CV cu datele, durata și responsabilitățile relevante ale experienței profesionale.
· Copie a diplomei de studii în psihologie și, după caz, a certificatelor de formare relevante.
· Scurtă descriere (maximum o pagină) a experienței cu persoane vulnerabile și a practicii de orientare către servicii specializate, fără date care identifică beneficiarii.
· Oferta financiară completată și semnată conform Anexei 1.
Dosarul de participare se transmite prin e-mail la office@casmed.md , cu subiectul „Concurs: Psiholog(ă) pentru sprijin psihosocial individual”, până la 15 noiembrie 2026.

11. Condiții de colaborare și conduită profesională
Prestatorul va respecta confidențialitatea profesională, normele de protecție a datelor personale și politicile CASMED privind integritatea și prevenirea exploatării și abuzului sexual (PSEA). Evidența administrativă nu va cuprinde diagnostice, descrieri de caz sau note de consiliere. Informațiile agregate pot fi utilizate pentru raportarea proiectului. CASMED pune la dispoziție spații adecvate pentru ședințele organizate în prezență, conform calendarului convenit.


Anexa 1. Oferta financiară
Concurs: Psiholog(ă) pentru sprijin psihosocial individual

Numele și prenumele / denumirea ofertantului: ______________________________________________
Telefon: __________________________  E-mail: ______________________________________________
 
	Serviciu
	Volum estimat
	Preț unitar ofertat (MDL, taxe incluse)
	Preț total (MDL, taxe incluse)

	Sprijin psihosocial individual și activități conexe, potrivit Termenilor de referință
	170 de ore
	
	



Confirm că prețul ofertat include întregul pachet de servicii descris în Termenii de referință și că reprezintă costul total al contractării. Oferta este valabilă timp de 30 de zile de la termenul-limită de depunere.

Data: _____________________                          Semnătura: ______________________________

